Държавен вестник, бр. 83, 2022 г., стр. 37

БРОЙ  83	
Д Ъ Р Ж А В Е Н  В Е С Т Н И К 	
СТР.  37  
(2) Всеки болтов комплект, при който 
гайката не се движи свободно по резбата на 
болта, се отстранява от съединението.
Чл. 104. (1) За ненапрегнати болтови съеди-
нения с нормални кръгли отвори използването 
на шайби не е задължително. Препоръчва 
се използването на шайба под гайката или 
главата на болта в зависимост коя част се 
завърта при натягането.
(2) Плоските шайби под гайката и под 
главата на болта се поставят при едносрезни 
съединения и болтове в един ред, както и при 
съединения с овални или уголемени отвори.
(3) За предварително напрегнати съедине-
ния се използват закалени шайби, които се 
поставят под гайката и под главата на болта. 
Шайбите, които се поставят под главата на 
болта, се скосяват съгласно БДС EN 14399-6 
и се поставят с фаската към главата на болта. 
Шайбите, които са в съответствие с БДС EN 
14399-5, могат да се поставят само под гайки.
(4) Допуска се корекция или регулиране 
дължината на затягане на болтовия комплект 
чрез използване на допълнителни шайби, 
които отговарят на изискванията, дадени в 
таблица 16.
Таблица 16
Предварително на-
прегнати болтови 
комплекти1
Ненапрегнати болтови 
комплекти
В допълнение към спе-
цифицираните шайби 
могат да се използват 
до две допълнителни 
шайби2 или една лис­
това шайба, или една 
шайба2 и една листова 
шайба.
Общата дебелина на 
допълнителните шай-
би2 трябва да не пре-
вишава 12 mm.
В допълнение към спе-
цифицираните шайби 
могат да се използват 
до три шайби или две 
шайби и една листова 
шайба, или една шайба 
и една листова шайба, 
или една листова шайба.
Общата дебелина на до-
пълнителните шайби не 
трябва да превишава 
12 mm.
Забележки:
1 За предварително напрегнати болтови комплекти, 
затегнати чрез контролиран въртящ момент (вклю-
чително HRC система), само една допълнителна 
листова шайба може да се използва от страната, 
която се върти. Една допълнителна листова шайба 
или допълнителна шайба може да се монтира от 
страната, която не се върти.
2 Шайби съгласно БДС EN 14399-5 или БДС EN 
14399-6, както е подходящо. Шайби съгласно БДС 
EN 14399-5 не трябва да се използват за комплек­
ти съгласно БДС EN 14399-4 и БДС EN 14399-8.
(5) Размерите на листовите шайби и класът 
стомана, от която са изработени, се специфи-
цират. Минималната дебелина на листовите 
шайби е 4 mm. Когато дължината на затяга-
не на болта е регулирана чрез шайби и/или 
листови шайби и болтът е проектиран да 
работи на срязване през ненарязаната част на 
стеблото си, се проверява местоположението 
на среза. При констатирано изместване се 
правят промени в шайбите така, че срязването 
да остане през ненарязаната част на стеблото 
и да са спазени изискванията на таблица 15.
(6) За осигуряване на прав ъгъл между 
оста на болта и присъединяваните елементи 
се използват клиновидни шайби, както следва:
1. за наклон, по-голям от 1/20 (3°), при 
болтове с d ≤ 20 mm;
2. за наклон, по-голям от 1/30 (2°), при 
болтове с d > 20 mm.
Чл. 105. (1) Съставните части в пакета 
на болтовото съединение при ненапрегнати 
съединения се избират така, че свързващите 
плочи и свързваните елементи да са в плътен 
контакт. Допуска се разликата в дебелината 
на свързваните елементи (D) да е най-много 
2 mm (фигура 2).
Фигура 2 – Разлика в дебелината между 
свързвани елементи в общия пакет
(2) Допуска се използване на три броя пъл-
нежни (хастарни) плочи с дебелина на всяка 
една най-малко 1 mm. Пълнежните плочи са 
от стомани с еднакви якостно-деформационни 
характеристики и идентично поведение при 
корозия с основния метал с оглед недопускане 
на галванична корозия при контакта между 
различните метали.
(3) При болтови съединения с използване 
на „еквивалентни Т профили“ (фланцеви съе-
динения) свързваните елементи трябва плътно 
да опират един в друг. Могат да се използват 
подложни (клиновидни) плочи, за да се улесни 
постигането на плътно опиране. За съставе-
ни елементи, с t ≥ 4 mm за плочи от листов 
материал и t ≥ 8 mm за профили, се допускат 
хлабини с широчина до 4 mm в краищата на 
съединението, при условие че е осигурен плътен 
контакт в централната част на съединението 
и натисковата зона. Това е допустимо само 
когато в проекта не е предписан плътен кон-
такт за цялото съединение и при положение 
че съединението не е в среда, предполагаща 
по-интензивно развитие на корозия.
(4) Хлабините (луфтовете) в съединението 
на болтовете се елиминират чрез натягане, 
като се избягва пренатягането, особено при 
къси болтове и болтове M12. Процесът на 
натягане започва от най-коравата част на 
съединението и постепенно се достига до тази 
с най-малка коравина.
Чл. 106. (1) Съставните части в пакета 
на болтово съединение от типа, показан на 
фигура 2, при предварително напрегнати бол-
тове се избират така, че свързващите плочи и 
свързваните елементи да са в плътен контакт. 
Допуска се разликата в дебелината на свърз-
ваните елементи (D) да бъде най-много 1 mm.